EkBass/fiwiki-20250220-pages-articles huggingface dataset:
Cantorin–Schröderin–Bernsteinin lause

Joukko-opissa käytettävä Cantorin–Schröderin–Bernsteinin lause on nimetty Georg Cantorin, Felix Bernsteinin ja Ernst Schröderin mukaan. Lauseessa esitetään, että jos joukkojen A ja B välillä on olemassa injektiiviset funktiot f: A \to B ja g: B \to A, on olemassa bijektio h: A \to B. Tarkoitettaessa joukkojen mahtavuutta tämä tarkoittaa, että jos |A| \leq |B| ja |A| \geq |B|, on oltava |A| = |B|. Tulos on usein hyödyllinen, jos joukkoja on tarpeen järjestää niiden mahtavuuden mukaan. == Todistus == Olkoot f: A \to B ja g: B \to A injektioita sekä B^* = \left\\{ f(x) \mid x \in A \right\\} ja A^* = \left\\{ g(y) \mid y \in B \right\\}. Nyt f: A \to B^* ja g: B \to A^* ovat bijektioita, joten on olemassa käänteisfunktiot f^{-1}: B^* \to A ja g^{-1}: A^* \to B, jotka ovat bijektioita. Määritellään x:n jälkeläisten lukumäärä, kun x \in A: * ei jälkeläisiä, kun x otin A^* * 1 jälkeläinen, kun g^{-1}(x) otin B^* * 2 jälkeläistä, kun f^{-1}(g^{-1}(x)) otin A^* * 3 jälkeläistä, kun g^{-1}(f^{-1}(g^{-1}(x))) otin B^* * jne. Vastaavalla tavalla määritellään muuttujan y jälkeläisten lukumäärä, kun y \in B. Olkoot : \begin{align} A_e & = \left\\{ x \text{:llä 0 tai parillinen lkm jälkeläisiä} \right\\}, \\\ A_o & = \left\\{ x \text{:llä pariton lkm jälkeläisiä} \right\\} \ \text{ja} \\\ A_i & = \left\\{ x \text{:llä rajattomasti jälkeläisiä} \right\\}. \end{align} Koska f^{-1}: B^* \to A ja g^{-1}: A^* \to B ovat bijektioita, niin f^{-1}(g^{-1}(x)), g^{-1}(f^{-1}(g^{-1}(x))), f^{-1}(g^{-1}(f^{-1}(g^{-1}(x)))) jne. ovat bijektioita, joten yksikäsitteisesti joko x \in A_e, x \in A_o tai x \in A_i. Tällöin A_e \cap A_o = A_o \cap A_i = A_e \cap A_i = \emptyset ja A_e \cup A_o \cup A_i = A. Olkoon h(x) = \begin{cases} f(x), \quad & \text{kun} \ x \in A_e \cup A_i \\\ g^{-1}(x), \quad & \text{kun} \ x \in A_o. \end{cases} Osoitetaan vielä, että h:A \to B on bijektio. Olkoon y \in B. Joko g(y) \in A_e \cup A_i tai g(y) \in A_o. Jos g(y) \in A_e \cup A_i, niin g(y):llä on vähintään kaksi jälkeläistä, joten \exists x \in A_e \cup A_i siten, että f(x) = y. Jos g(y) \in A_o, niin g^{-1}(g(y)) = y. Näin ollen h(x): A \to B on surjektio. Olkoot x_1, x_2 \in A ja x_1 eq x_2. Väite: h(x) on injektio \implies h(x_1) eq h(x_2). Tehdään vastaoletus: h(x_1) = h(x_2). Koska f on injektio ja g^{-1}: A^* \to B on bijektio, niin x_1 \in A_e \cup A_i ja x_2 \in A_o, joten f(x_1) = g^{-1}(x_2). Koska f^{-1}: B^* \to A ja g^{-1}: A^* \to B ovat bijektioita, niin, kuten edellä, f(x_1):llä on pariton tai rajaton määrä ja g^{-1}(x_2):llä 0 tai parillinen määrä jälkeläisiä. Ollaan saatu ristiriita sen kanssa, että f(x_1) = g^{-1}(x_2). Täytyy siis päteä x_1 eq x_2 \implies h(x_1) eq h(x_2). Näin ollen h(x): A \to B on injektio. Siispä h(x): A \to B on bijektio. \square == Esimerkki == Reaalilukujen joukon avoin väli (0,1) ja suljettu väli [0,2] ovat yhtä mahtavia joukkoja, koska on olemassa injektiot f:(0,1) \to [0,2] ja g:[0,2] \to (0,1), kun f(x) = x + \frac{1}{2} ja g(x) = \frac{x}{4} + \frac{1}{4}. Eli |(0,1)| = |[0,2]|. == Kirjallisuutta == * Luokka:Joukko-oppi
Ariane-rakettiperhe

Ariane on Euroopan avaruusjärjestön kantorakettisarja. Nimi Ariane on ranskankielinen nimitys myyttien "Ariadnesta". Ariane on myös kolibrilaji, mutta tämä ei liity kantoraketin nimeen. Ensimmäinen Ariane-kantoraketti laukaistiin Guyanasta 24. joulukuuta 1979. Ariane-raketteja rakentaa, myy ja laukaisee Arianespace-yhtiö. Sen alihankkina toimii mm. EADS Space Transportation, joka vastaa suuresta osasta Ariane 5-raketin tekniikasta. Kokonaisuutena Ariane-raketit ovat olleet luotettavia. Vuoden 2021 loppuun mennessä 256 Ariane-laukaisusta 12 on epäonnistunut == Ariane-perhe == *Ariane 1: Ensimmäinen onnistunut laukaisu 24. joulukuuta 1979 *Ariane 2: Ensimmäinen onnistunut laukaisu 20. marraskuuta 1987 *Ariane 3: Ensimmäinen onnistunut laukaisu 4. elokuuta 1984 *Ariane 4: Ensimmäinen onnistunut laukaisu 15. kesäkuuta 1988 *Ariane 5: Ensimmäinen onnistunut laukaisu 30. lokakuuta 1997 *Ariane 6: Ensimmäinen onnistunut laukaisu 9. heinäkuuta 2024. == Lähteet == == Aiheesta muualla == * Arianespace * Euroopan avaruusjärjestö *
Pietari–Vologda-rata

Pietari–Vologda-rata on Venäjän rataverkkoon kuuluva rautatie, joka alkaa Pietarin Moskovan asemalta ja kulkee Laatokan eteläpuolitse ja Rybinskin tekojärven pohjoispuolitse Vologdaan. Sen tärkeimpiä väliasemia ovat Namkku, Olhava, Tihvinä, Podborovje ja Babajevo. Rata valmistui tammikuussa 1906. Alkujaan koko rataosa tunnettiin Pietarin–Vologdan–Vjatkan ratana. Vuonna 1908 rata liitettiin vastaperustettuun Pohjoiseen rautatiehen yhdessä Moskovan–Jaroslavlin–Arkangelin rautatien kanssa. Toisen maailmansodan aikana elokuussa 1941 saksalaiset katkaisivat Leningrad–Olhava-rataosan Mujan aseman luona. Sodan aikana rata oli Leningradin huollon kannalta elintärkeä. Venäläiset valtasivat tammikuussa 1944 saksalaisten hallussa olleen radan osan takaisin. Nykyisin rataosa Pietari–Košta kuuluu Lokakuun rautatiehen, loppuosa Pohjoiseen rautatiehen. Nykyisin (2006) rata on kokonaan sähköistetty, viimeisenä Olhavan–Koštan rataosa. Luokka:Venäjän rataverkko Luokka:Pietarin liikenne
Ares (raketti)

Ares I ja Ares V ovat Yhdysvaltain avaruushallinnon NASAn suunnittelemia uuden sukupolven kantoraketteja. Nimi "Ares" on lainattu kreikkalaisen mytologian sodan jumalalta (Vrt. Mars Rooman mytologiassa.) == Avaruussukkulan korvaajan moottorit == Ares-raketit kehitys alkoi osana presidentti George W. Bushin aloittamaa Project Constellation - ohjelmaa. Ares-raketit ovat Orion- avaruusaluksen maasta nostava propulsiojärjestelmä. Vuonna 2009 viisi suurta yhdysvaltalaista avaruuteknologioyhtiötä varoittivat, että jos Ares V-rakettiin ja Altair-kuulaskeutujaan ei panosteta lisää verovaroja, ne menettävät viiden vuoden aikana 10 000 työpaikkaa. Yhtiöt ovat Boeing, Lockheed Martin, ATK, Pratt & Whitney Rocketdyne ja United Launch Alliance. http://www.aviationweek.com/aw/generic/story_channel.jsp?channel=space&id;=news/Jobs040109.xml Vastineena tähän NASA maksaa vuoden 2006 jälkeisistä suunnittelumuutoksista mm. Orion-kapselin suunnittelukonsortiolle lisämaksuja. http://www.aviationweek.com/aw/generic/story_channel.jsp?channel=space&id;=news/ORION040209.xml == Ares I == Raketeista pienimpää Ares I:tä käytetään Orion-miehistökapselin laukaisuun eli se toimisi suunniteltujen miehitettyjen kuulentojen lisäksi myös liikenteessä ISS-asemalle. Ares I-raketin ensimmäisenä rakettivaiheena on nykyisen Avaruussukkulan käyttämä kiinteää polttoainetta käyttävä apuraketti. Ares I:n toinen rakettivaihe on nestemäistä ajoainetta käyttävä. Hyötykuorma on Orion-miehistökapseli. == Ares IV == Suunnitteilla oli myös Ares IV , joka olisi ollut järeä miehitetty kantoraketti. Raketissa hyödynnetään Ares V-raketin 1. vaihe apuraketteineen, ja Ares 1-raketin 2-vaihe, ja lastina Orion-miehistökapseli. Ares IV-raketin kaavailtuja käyttökohteita olisi ollut miehitetty lento kuun ympäri ilman kuulaskeutujaa (Vrt. Apollo 8) tai Orion/Altair-kuualuksen mahdollinen pelastuslento. (Vrt. Skylab Rescue) Myöhemmin Ares IV kuitenkin peruttiin. == Ares V == Suurin Ares-raketti, Ares V, joka on kooltaan liki Saturn V-raketin kokoinen, on suunniteltu järeän rahdin kantoraketiksi. Sitä voidaan käyttää suurten avaruusasemanosien nostamiseen matalalle kiertoradalle, suurten satelliittien nostamiseen geostationäärille kiertoradalle tai avaruusalusten ja luotaimien lähettämiseksi kohti muita taivaankappaleita. Ares V sisältää kaksi avaruussukulan käyttämää kiinteää apurakettia, 1. vaiheen joka koostuu avaruussukkulan polttoainesäiliötä suuremmasta polttoainesäiliöstä sekä viidestä uudesta RS68-rakettimoottorista, sekä 2. vaiheen joka pohjautuu Saturn V-raketin 3. vaiheeseen. Ares V tulee valmistuessaan kilpailemaan maailman järeimmän koskaan rakennetun raketin tittelistä kuulennoilla käytetyn Saturn V-raketin kanssa; molempien kapasiteetiksi LEO-kietoradalle on ilmoitettu sama 118 tonnia. == Lähteet == Luokka:Kantoraketit Luokka:Project Constellation
Ares (täsmennyssivu)

Ares () tai Áris () voi viitata seuraaviin: * Ares, kreikkalainen sodan ja väkivallan jumala, joka vastaa roomalaista Mars-jumalaa * Ares, NASAn kantorakettisarja ** Ares I ** Ares IV ** Ares V * Ares, peruttu mannertenvälinen ICBM-ydinohjus * Ares Galaxy, suosittu P2P-verkko * Ares, oik. Aris Christian Staboulis (s. 1999), suomalais-kreikkalainen rap-artisti * Ares, DC Comicsin kustantama sarjakuvahahmo * Ares, Marvel Comicsin kustantama sarjakuvahahmo * c-ares, C-ohjelmistokirjasto asynkronisiin DNS pyyntöihin (mukaan lukien DNS-nimenselvitykseen) * Moottoritehdas Oy Ares Ab, helsinkiläinen moottorivalmistaja * Áris, priki, joka osallistui Kreikan vapaussotaan * Áris, saari Jooniansaarten saariryhmässä Kreikassa * Aris Thessaloniki, kreikkalainen urheiluseura * Aris, Arisuo Oy:n tuotemerkki
Mario Scaramella

pienoiskuva|upright|Mario Scaramella Mario Scaramella (s. 1970) on italialainen, joka tuli tunnetuksi yhteydestään venäläisen entisen agentin Aleksandr Litvinenkon myrkytystapaukseen. Hän ilmoittaa olevansa turvallisuusalan konsultti ja professori. Omien sanojensa mukaan hän toimi vuosina 1996–2000 ympäristölainsäädännön professorina Externadon Yliopistossa ja Nuestra Senora del Rosarion yliopistossa Bogotassa Kolumbiassa. Hän on kertonut tutkineensa myös ympäristörikollisuutta Napolin yliopistossa. Evening Standard-lehti on kuitenkin kertonut, ettei se ole pystynyt varmistamaan mitään Scaramellan akateemisen uran vaihetta. Toisissa yhteyksissä Scaramella on tuonut esiin muita yliopistoja. Vuosina 2000–2002 Scaramello toimi pääsihteerinä napolilaisessa ympäristörikosten torjuntaohjelmassa. Hän on ollut yhteistyössä Mitrokhin komission kanssa, joka tutkii kylmän sodan aikana tapahtunutta KGB:n agenttien ja ilmiantajien soluttautumista Italiassa. Komissiota puheenjohtaa Paolo Guzzanti. Komissio pyrkii löytämään yhteyden punaisten prikaatien ja Neuvostoliiton välille. 2004 Scaramellaa tulitettiin, kun hän auttoi poliisia valvomaan laittomasti Hercunaleumin rakennetun huvilan räjäyttämisessä. Scaramellalla on Venäjällä hyvä kontaktiverkosto ja italialaisten lehtitietojen mukaan hän on tavannut säännöllisesti FSB:n apulaisjohtaja Viktor Kolmogorovia. Scaramella kiistää epäilyt siitä, että hänellä olisi osaa Aleksandr Litvinenkon myrkyttämiseen ja kuolemaan. Litvinenkon syödessä kalaa lontoolaisessa ravintolassa, hän oman ilmoituksensa mukaan joi vain vettä, koska oli ruokaillut ennen tapaamista. Scaramella oli lehtitietojen mukaan huolestunut siitä, että mahdollisesti hän saattaisi olla venäläisten ja tšetseenien murhalistalla. Boris Berezovski kytkeytyy Mario Scaramellaan Andrei Lugovoin kautta. ==Aiheesta muualla== *Sandra Laville ja Tom Parliff: Putin critic forged alliance with victim The Guardian, 22. marraskuuta 2006 Luokka:Italialaiset henkilöt Luokka:Vuonna 1970 syntyneet Luokka:Elävät henkilöt
Aleksandr Goldfarb

Aleksandr Vladimirovitš Goldfarb (, s. 1947 Moskova) on venäläinen liikemies. Hän toimi Boris Berezovskin rahoittaman International Foundation for Civil Liberties säätiön johdossa ja auttoi Aleksandr Litvinenkoa pakenemaan Venäjältä Turkin kautta Britanniaan. ==Aiheesta muualla== *The Guardian: Litvinenko poisoning: the main players Luokka:Venäläiset liikemiehet Luokka:Vuonna 1947 syntyneet Luokka:Elävät henkilöt
International Foundation for Civil Liberties

International Foundation for Civil Liberties on Boris Berezovskin 25 miljoonan dollarin lahjoituksella joulukuussa 2000 perustettu säätiö, jonka tarkoituksena on ilmoituksensa mukaan tukea kansalaisoikeus- ja ihmisoikeusjärjestöjä Venäjällä, toimittajien tukemista ja suojelua, vähemmistöjen ja vankien oikeuksia. Järjestön johtajana on toiminut Aleksander Goldfarb. Järjestö myönsi 5 000–20 000 dollarin stipendejä Ukrainan parlamenttivaalien 2006 aikana vaalitarkkailuun ja äänestäjien valistamiseen vaalilain muutoksista ==Aiheesta muualla== * Boris Berezovsky Luokka:Ihmisoikeudet Luokka:Venäläinen yhteiskunta
Ylhäisi

Ylhäisi on Salon kaupunginosa Alhaisten kaupunginosan ja Rautatien vieressä Ylhäistentien molemmin puolinSalon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä.. Alueella on paljon omakotitaloasutusta. ==Palvelut== Alueella sijaitsee Sirkkulan koulu. ==Historiaa== Ylhäisissä on sijainnut muun muassa Ylhäisten näkkileipätehdas. Nykyisin samassa kiinteistössä toimii Ylhäisten Sisustustehdas Oy. ==Lähteet== Luokka:Salon kaupunginosat
Viitannummi

Viitannummi on Salon uusin kaupunginosa Viurilanlahden rannalla Salosta Teijolle johtavan tien vieressäSalon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä.. Alueen erikoisuutena on kaksivesijärjestelmä, jossa esimerkiksi WC:n huuhteluun käytetään vettä, joka ei täytä juomavaatimuksia. Alue on liitetty kaukolämpöverkkoon. ==Historia== Alue on ollut aikaisemmin maaseutua, suurimmaksi osaksi metsää. Alueella sijaitsee muinaishauta Viitankruunu, jossa on kolme hautaa. Viitannummi on saanut tästä nimensä. ==Lähteet== Luokka:Salon kaupunginosat
Virpi Talvitie

Virpi Talvitie (s. 12. elokuuta 1961 Ilmajoki) on suomalainen kuvittaja ja graafikko. Talvitie valmistui ylioppilaaksi Ilmajoen lukiosta vuonna 1980 ja suoritti taiteen kandidaatin tutkinnon Taideteollisessa korkeakoulussa 1989. Talvitie on kuvittanut lastenkirjoja ja tehnyt kuvituksia lehtiin. Erityisesti hän on tehnyt yhteistyötä Tittamari Marttisen ja Katri Tapolan kanssa. Vuonna 2006 hän sai yhdessä Timo Parvelan kanssa Finlandia Junior -palkinnon teoksesta Keinulauta. Hän oli myös vuoden 2005 Finlandia Junior -palkintoehdokkaana Maria Vuorion kanssa teoksella Sitä ei kukaan tiedä. Talvitie on ollut myös Suomen Hans Christian Andersen -palkintoehdokas vuosina 2006, 2008 ja 2012. Talvitien töitä oli näytteillä Frankfurtin kirjamessuilla 2006. ==Kuvituksia== ===Elsa ja Eetu -sarja=== * * * * ===Maukka ja Väykkä -sarja=== * * * * * * * * * * ===Kuvituksia Katri Tapolan teoksiin=== * * * * * * * ===Muut=== * Helt okej!. Kurs 1 / Siv Boström ... [et al.] ; [piirrokset: Virpi Talvitie], 1998 * Ollaan ananas ja kookos : rakkausriimejä / Eppu Nuotio ; kuvitus: Virpi Talvitie, 1998 * Musta Miksu, taikurikissa / Ritva Toivola ; kuvittanut Virpi Talvitie, 1999 * Harmaaviirullinen Silli / Raili Mikkanen ; kuvittanut Virpi Talvitie, 2000 * Elina kesyttää tiikerin / Ben Furman ; kuvittanut Virpi Talvitie, 2001 * Timjami ja kadonnut kompassi / Tittamari Marttinen ; kuvittanut Virpi Talvitie, 2001 * Matka joulun taloon : joulun satuja ja runoja / Hannele Huovi ; kuvittanut Virpi Talvitie, 2001 * Epsukepsu / kirjoittanut Eppu Nuotio ; kuvittanut Virpi Talvitie, 2002 * Joona ja yllätysten matkalaukku / Tittamari Marttinen ; kuvittanut Virpi Talvitie, 2002 * Lumottu lipas / Leena Laulajainen ; kuvittanut Virpi Talvitie, 2002 * Äidin karkkipäivä / kirjoittanut Tittamari Marttinen ; kuvittanut Virpi Talvitie, 2003 * Talot ovat yksin kotona : pohjoismaisia runoja lapsille, 2003 * Onnenpäiviä : runoja lapsen juhlaan / [koonnut] Päivi Heikkilä-Halttunen ; [kirjoittajat:] Tittamari Marttinen [et al.] ; kuvittanut Virpi Talvitie, 2005 * Siitä ei kukaan tiedä : kertomuksia / Maria Vuorio ; kuvittanut Virpi Talvitie, 2005 * Auringon lapset : adoptiolapsemme Kolumbiasta, Etiopiasta ja Thaimaasta / [teksti:] Maija Karjalainen, Pia Nynäs, Tytti Tuunanen ; [piirrokset:] Virpi Talvitie, 2005 * * * * ==Palkinnot== * Finlandia Junior -palkinto 2006 kirjasta Keinulauta yhdessä kirjailija Timo Parvelan kanssa. * Pro Finlandia -mitali 2016 * taiteilijaeläke 2022 ==Lähteet== ==Aiheesta muualla== * Virpi Talvitien portfolio Kuvittajat-sivustolla * Kuvittaja Virpi Talvitien tehtävä on katsoa sekä sisään päähänsä että ulos päästänsä Yle.fi. 23.3.2018. Luokka:Suomalaiset graafiset suunnittelijat Luokka:Suomalaiset kuvittajat Luokka:Pro Finlandia -palkitut Luokka:Vuonna 1961 syntyneet Luokka:Elävät henkilöt
Ottilia Stenbäck

Ottilia Stenbäck, lempinimeltään Tiila-täti (31. joulukuuta 1848 Alavus – 15. heinäkuuta 1939 HelsinkiVenla Sainio, Ottilia Stenbäck, Biografiasampo (valitse Kansallisbiografia), viitattu 19.7.2022) oli suomalainen opettaja. Stenbäckin vanhemmat olivat rovasti Karl Fredrik Stenbäck ja Emilia Ottilia Christina von Essen. Stenbäck valmistui kansakoulunopettajaksi Jyväskylän seminaarista 1873. Toimittuaan ensin opettajana Alavudella vuoteen 1876 hän siirtyi Helsinkiin, jossa työskenteli Helsingin suomalaisen tyttökoulun johtajattarena 1876–1919. Stenbäckin aikana tyttökoulun oppilasmäärä kasvoi 600 oppilaaseen.Hilja Haahti, Helsingin Suomalainen tyttökoulu, Suomen Kuvalehti, 44/1919, s. 3 Hän oli myös koulun yhteydessä toimineen jatko- opiston kasvatusopillisen johtokunnan jäsen ja opiston johtaja professori B. F. Godenhjelmin jälkeen 1905–1925. Stenbäck oli muun muassa NNKY-liiton perustaja ja ensimmäinen puheenjohtaja vuosina 1896–1932 sekä liittohallinnon jäsen 1905–1928 ja toimitti Tilhi-nimistä lastenlehteä vuosina 1884–1886. Hänen teostaan Kasvatusopin historian pääpiirteet I–II (1890–1892) käytettiin yliopiston kurssikirjana. Vuonna 1925 hän julkaisi Wilhem Wegeliuksen elämäkerran. == Lähteet == * * ===Viitteet=== Luokka:Suomalaiset toimittajat Luokka:Suomalaiset opettajat Luokka:Suomalaiset järjestöjohtajat Luokka:Vuonna 1848 syntyneet Luokka:Vuonna 1939 kuolleet
Gajane

Gajane () on Aram Hatšaturjanin säveltämä nelinäytöksinen baletti, jonka alkuperäinen versio valmistui 1942. Teosta on uudistettu 1952 ja 1957.http://www.classical-composers.org/comp/khachatu Hatšaturjan laati Gajanesta myöhemmin kolme orkesterisarjaa. Teoksen tunnetuin osa on viimeiseen näytökseen sisältyvä Sapelitanssi, joka on tullut suosituksi myös itsenäisenä kappaleena. Baletin juoni sijoittuu Armenian maaseudulle ja kertoo Gajane- nimisestä urheasta maalaisnaisesta. Hatšaturjan sävelsi Gajanen vuosina 1940–1942 Leningradissa toimineelle Kirovin baletille. Ensiesitys oli Permissä (silloinen Molotov) 9. joulukuuta 1942. Gajanen pohjana toimi Hatšaturjanin muutamaa vuotta aiemmin Jerevanin oopperan tilauksesta säveltämä baletti Onni, jonka ensiesitys oli ollut lokakuussa 1939 Moskovassa. Sapelitanssin ei alkujaan pitänyt kuulua teokseen, mutta Hatšaturjan sävelsi sen viime hetkellä ensi-illan harjoitusten aikana, kun Kirovin baletin johtaja toivoi balettiin yhtä ylimääräistä numeroa ennen loppuhuipennusta.Sigrid Neef: The Myth of the Sabre Dance, s. 8–17, CD-levyn Aram Khachaturyan: Gayaneh (Complete Ballet) tekstiliite. Melodiya/BMG Entertainment 1998. 74321 63459 2. Gajanen alkuperäisen libreton laati Konstantin Deržavin ja koreografian Nina Anisimova. Ensiesityksessä Gajanen pääosan tanssi Natalja Dudinskaja. Boris Pletnjov laati uuden libreton vuonna 1957 Vasili Vainosen Bolšoi-teatteriin tekemää uutta produktiota varten. Tässä yhteydessä myös musiikkinumeroiden järjestystä vaihdettiin ja teokseen lisättiin kolme kokonaan uutta kappaletta. Hatšaturjan hyväksyi myöhemmin Pletnjovin uudistaman version baletin ensisijaiseksi versioksi. Hatšaturjan käytti Gajanen musiikissa runsaasti kotiseutunsa Kaukasuksen kansanmusiikkia. == Lähteet == Luokka:Aram Hatšaturjanin teokset Luokka:Baletit Luokka:1940-luvun musiikkiteokset
Spartacus (baletti)

Spartacus () on armenialaisen Aram Hatšaturjanin 2. helmikuuta 1954 valmistunut baletti. Baletti kertoo Spartacuksesta, joka johti orjakapinaa vuosina 73–71 eaa.. Hatšaturjan oli kertonut julkisesti projektistaan ensimmäistä kertaa 1940, vaikka sävellystyö tapahtui pääasiassa vuosien 1950–1954 kesäkuukausina Staraja Russassa. Spartacus sai kantaesityksensä Pietarin Mariinski-teatterissa 27. joulukuuta 1956. Säveltäjä sai teoksellaan Lenin-palkinnon 1959. Hatšaturjan teki Spartacuksesta neljä orkesterisarjaa, joista ensimmäiset kolme vuosina 1955–1957. Neljässä näytöksessä olevan Spartacuksen Adagio on tullut suosituksi konserttikappaleeksi myös yksinään. 1970-luvulla se tuli televisiokatsojille tutuksi BBC:n draamasarjan Merilinja tunnusmusiikkina. == Lähteet == * ===Viitteet=== Luokka:Aram Hatšaturjanin teokset Luokka:Baletit Luokka:1950-luvun musiikkiteokset
The City

The City on Vangelisin vuonna 1990 julkaistu albumi. Se kertoo kaupungin elämästä yhden vuorokauden aikana, joten sitä voisi pitää teemalevynä. Kaikki kappaleet on säveltänyt, sovittanut ja tuottanut Vangelis. == Kappaleet == Kaikki kappaleet kirjoittanut Vangelis. # # # # # # # # == Lähteet == *CD-levy EastWest 9031-7302-2 Luokka:Vangelisin albumit Luokka:Konseptialbumit Luokka:Vuoden 1990 albumit
Rugby union

Rugby union on rugby-pallopelin 15-henkisillä joukkueilla pelattava muoto. Se on myös tunnetuin ja harrastetuin rugbylaji. Rugby union on kehittynyt Englannissa Rugby Schoolissa pelatusta jalkapalloilun esimuodosta. Nykymuodon merkittävimmät erot jalkapalloon ovat pallon soikiomainen muoto sekä se, että säännöt sallivat pallon kuljettamisen ja syöttämisen käsillä. Toisin kuin amerikkalaisessa jalkapallossa, pallon syöttäminen on sallittua vain taaksepäin. Erityisen suosittua rugby union on Argentiinassa, Australiassa, Englannissa, Etelä-Afrikassa, Fidžillä, Ranskassa, Irlannissa, Kanadassa, Uudessa-Seelannissa, Samoalla, Skotlannissa, Tongalla ja Walesissa. Lajin suosio on kasvussa myös Italiassa sekä Japanissa. Rugby unionin kansainvälinen kattojärjestö on vuonna 1866 perustettu International Rugby Board (IRB) (nykyisin World Rugby), joka vastaa myös lajin säännöistä. World Rugbylla on 118 liitännäisjäsentä. Rugby unionin merkittävin kilpailu on neljän vuoden välein järjestettävä MM-turnaus. Ensimmäisen kerran MM-kisat järjestettiin vuonna 1987. Merkittävä turnaus on myös vuosittain järjestettävä kuuden eurooppalaisen maajoukkueen kesken käytävä Six Nations -turnaus. Suomessa lajin kattojärjestö on Suomen rugbyliitto. Korkein sarjataso on Rugbyn SM- sarja. ==Lajin perusajatus== Rugby union -ottelu kestää 80 minuuttia ja koostuu kahdesta 40 minuutin mittaisesta jaksosta, joka päättyy kun pallo kulkeutuu ulos kentältä, yliajalla tehdään pisteitä tai hyökkäävä joukkue tekee virheen. Pelissä kaksi 15-henkistä joukkuetta pyrkii tekemään mahdollisimman paljon pisteitä samalla estäen vastustajaa tekemästä pisteitä. Peliä pelataan suorakaiteen muotoisella 144 metriä pitkällä ja 70 metriä leveällä ruohokentällä, jonka molemmissa päissä on maalialue ja H-kirjaimen muotoinen maalihaarukka. Pisteitä saa, kun pallo kuljetetaan kantamalla, syöttämällä tai potkaisemalla vastustajan maalialueelle, jossa pelaaja painaa pallon maahan. Maalia kutsutaan nimellä try ja siitä saa viisi pistettä. Try tuo joukkueelle myös kahden pisteen lisäpisteyrityksen (conversion), joka suoritetaan potkaisemalla pallo maalipylväiden väliin. Lisäksi pisteitä voi saada kolmen pisteen arvoisesta pudotusmaalista eli dropista, joka syntyy kun pelitilanteessa pallo pudotetaan maahan ja potkaistaan maalipuiden väliin. Myös onnistuneesta rangaistuspotkusta saa kolme pistettä. Olennainen asia rugbyssä ovat taklaukset ja muut kontaktitilanteet. Ainoastaan pallollista pelaajaa saa taklata, ja taklaaminen on sallittua koko vartaloon hartioiden alapuolelle. Tyypillisessä taklauksessa taklaaja saa otteen taklattavan vartalon ympäriltä. Taklauksia seuraa kasa- eli rykelmätilanteet, joita on kolmenlaisia. ==Aiheesta muualla== * World Rugby, www.worldrugby.org * International Rugby Board * Suomen Rugbyliitto * säännöistä ja pelipaikoista (BBC) Luokka:Seulonnan keskeiset artikkelit
NHL 06

NHL 06 on EA Vancouverin kehittämä ja EA Sportsin julkaisema urheilupeli, joka on julkaistu vuonna Nintendo GameCubelle, PlayStation 2:lle, Windowsille ja Xboxille. Pelin aiheena on jääkiekko ja pelin kannessa esiintyy Tampa Bay Lightningin Vincent Lecavalier ja Skandinavian versiossa Chicago Blackhawksin Tuomo Ruutu. NHL 06 on täysin suomenkielinen. == Pelaaminen == NHL 06 sisältää NHL:n lisäksi Ruotsin Elitserienin Saksan DEL-liigan, Suomen SM-liigan sekä merkittävimmät maajoukkueet ja ylimääräisenä joukkueena sveitsiläinen HC Davos. SM-liigasta tosin puuttuu edellisellä kaudella liigaan noussut KalPa. Ensimmäistä kertaa pelin selostajina toimivat Mika Saukkonen ja Timo Jutila yhdysvaltalaisten ja ruotsalaisten vastineidensa ohella. Mukana on edellisten osien tapaan myös Dynasty-mode, jossa voi toimia jonkin NHL-joukkueen managerina kymmenen kauden ajan. Bonuksena PlayStation 2 -versiossa on mukana NHL 94. Kauden uutuuksia ovat uuden suomen- ja ruotsinkielisen selostuksen lisäksi muun muassa Taitolaukaus-systeemi, jonka avulla pelaaja voi oikealla tatilla (PS2:lla ja Xboxilla) tehdä tähtipelaajillaan komeita maaleja sekä NHL 2005:stä puuttunut pelaajan luominen, jota on myös uudistettu vuoden 2004 versiosta. Pelissä on muutamia asioita,jotka tekevät siitä tunnetun, kuten ilmaveivi ja maalivahdin kaatuminen jos lämää oikeaan kohtaan. Peli oli myös sarjan viimeinen PlayStation 2 -peli joka tehtiin Vancouverissa. NHL 07 tehtiin Montrealissa ja NHL 08 sekä NHL 09 Nova Scotiassa. Pelissä ei ole edellisvuoden tapaan aitoja maajoukkuepelipaitoja, vaan maajoukkuepelipaidoissa on tunnuksen kohdalla maan lippu. == Liigat == * NHL * SM-Liiga * Elitserien * DEL * Maajoukkueet (ei IIHF:n lisenssiä) * Oma liiga == Ääniraita == * American Head Charge - "Loyalty" * Animal Alpha - "Bundy" * Avenged Sevenfold - "Bat Country" * Beatsteaks - "Atomic Love" * Billy Talent - "Red Flag" * Bullet For My Valentine - "4 Words (To Choke Upon)" * Fall Out Boy - "Our Lawyer Made Us Change the Name of This Song So We Wouldn't Get Sued" * Institute - "Bullet-Proof Skin" * Kaiser Chiefs - "Saturday Night" * Mando Diao - "Down in the Past" * OK Go - "Do What You Want" * Pennywise - "Knocked Down" * Rock 'N' Roll Soldiers - "Flag Song" == Katso myös == * NHL- pelisarja == Aiheesta muualla == * * Peli EA:n sivuilla * Pelin virallinen sivusto (Web Archive) Luokka:Vuoden 2005 videopelit Luokka:NHL-pelit Luokka:PlayStation 2 -pelit Luokka:Xbox-pelit Luokka:Nintendo GameCube -pelit
Levanpelto

Levanpelto on kylä Kullaalla Ulvilassa ja myös entisen Kullaan kunnan aiempi nimi. 1.1.2005 alkaen, Ulvilan kaupungin ja Kullaan kunnan kuntaliitoksen jälkeen se ollut osa Ulvilaa. Entisistä Kullaan kylistä Levanpellon kylä oli suurin. Levanpelto-nimi on syntynyt erään 1500-luvulla kylässä, Nokin talossa, asuneen henkilön ominaisuuksista. Tästä juontaa myös kylässä olevien järven ja joen nimet, Levajärvi ja Levajoki. Tuohon aikaan Levanpelto kuului Kokemäkeen, ja 1630-luvulla Levanpellon kylä liitettiin Ulvilaan hallinnollisesti ja kirkollisesti. Levanpellossa alettiin pitää sunnuntaisin koulua jo 1880-luvulla vuokratiloissa, mutta omaa koulua, alakoulua, sinne alettiin rakentaa vuonna 1919. Koulu valmistui seuraavana vuonna, kun vuonna 1921 tuli voimaan "kansakoulupakko" (oppivelvollisuuslaki vahvistettiin 15.4.1921). Yläkoulu aloitti toimintansa Levanpellossa vuonna 1928. Alakoulu lopetti toimintansa 1960-luvun puolivälissä ja yläkoulu hieman myöhemmin. Nykyisin alakoulu on purettu, mutta samalla tontilla on edelleen yläkoulu, jossa toimi vuoteen 2021 Ravintola Gasthaus Matinliisa. Levanpellossa sijaitsevat myös Kullaan kirkko, Ulvilan kaupungin vedenottamo ja Porin Metsäopisto. Levanpellon nähtävyyksiin kuuluu Jalomäen umpipiha, joka sijaitsee Johan Granlundin tiellä Pori–Tampere-valtatien (valtatie 11) varressa. Levanpelto onkin nykyisin hyvien tieyhteyksien varrella, sillä kylän pohjoisosassa kulkee länsi-itäsuuntaisesti Pori–Tampere-valtatie, josta Levanpellossa erkanee tältä valtatieltä etelään Kullaa–Kokemäki-tie (yhdystie 2460), joka johtaa Pori–Helsinki-valtatielle (valtatie 2). Levanpellolla on ollut aikoinaan myös oma posti ja postinumero, 29330 Levanpelto. == Lähteet == == Aiheesta muualla == * Levanpellon kyläsivu Luokka:Kullaan kylät
Mokka (kaupunki)

Mokka () on satamakaupunki Jemenissä Punaisenmeren rannikolla. Sen asukasluku oli vuonna 2004 10 428\. Historiallisesti kaupunki tunnettiin etenkin kahvistaan, jota kutsuttiin kaupungin mukaan nimellä "mokka". Kahvikaupalla aikanaan rikastunut kaupunki taantui kuitenkin sittemmin etenkin Adenin kustannuksella. ==Maantiede== Mokka sijaitsee Jemenin lounaisosassa Punaisenmeren rannikolla Tinamah-nimisellä rannikkotasangolla Taizzin maakunnassa. Kaupungista kulkee tie Taizin, Ibbin ja Dhamarin kautta pääkaupunki Sanaan. ==Historia== Nykyisin Mokkaan liitetyistä paikoista kirjoittivat Ptolemaios ja Plinius. Pliniuksen mukaan Alelius Galluksen aikana sitä hallitsivat sabalaisten alaiset gebanitit. Peripluksen mukaan Muza tai Mauza oli kauppakaupunki ankkuripaikkoineen, mutta ilman varsinaista satamaa. Nykyisen Mokkan yhteys näihin varhaisiin paikkoihin ei ole kuitenkaan täysin selvä ja niiden on ehdotettu viitanneen myös muihin paikkoihin. Paikallisen perinteen mukaan Mokka perustettiin vasta paljon myöhemmin. Perustajana pidetään vuonna 1418 kuollutta Ali bin Umar al-Shadilia. Hänen haudastaan tuli sittemmin pyhiinvaelluskohde, jonka ympärille kaupunki kehkeytyi. Mokkan merkitys satamana alkoi kasvaa ilmeisesti vasta 1500-luvulla Osmanien valtakunnan kaudella. Mokkaan tuli kauppiaita meriteitse muualta Lähi-idästä, sekä Intian niemimaalta. Mokkassa he kävivät kauppaa paikallisten kauppiaiden kanssa, jotka purjehtivat edelleen kohti Suezia. Mokkan kautta vietiin mirhamia, aseita, tekstiilejä rautaa ja kahvia. Kahvi oli levinnyt Arabian niemimaalle todennäköisesti Etiopiata 1500-luvulla. Kahvikaupan kasvaessa 1600-luvulla sanasta mokka tuli tunnettu kahvin yhteydessä. Kahvista tuli Mokkan tärkein vientituote. Sitä ostivat Mokkasta esimerkiksi Alankomaat ja Ranska, jotka veivät kahvin sittemmin Jaavalle ja Mauritiukselle. 1700-luvun loppupuoliskolta lähtien Mokkan kahvia ostivat lähinnä britit. 1800-luvulla Mokkan merkitys satamana alkoi taantua Adenin merkityksen kasvaessa. Kaupungin asukasluku tippui vuoden 1801 lukemasta 20 000 lukemaan 1 500 vuoteen 1884 mennessä. Samalla vuosisadalla sataman omistuksesta kamppailivat osmanit, egyptiläiset ja zaidilaiset imaamit. Osmanit hallitsivat satamaa lopulta ensimmäiseen maailmansotaan saakka, jolloin siitä tuli osa Jemenin Taizzin maakuntaa. Vuonna 1946 kaupungin asukasluku oli noin 1 000 ja heidän joukossaan oli arabeja, somaleja ja juutalaisia. Kaupunkia alettiin jälleenrakentaa 1950-luvulla ja vuonna 1970 sen asukasluku oli jo 25 000. Huomattava osa kaupungin aikanaan loistavista rakennuksista ja moskeijoista on kuitenkin edelleen raunioina. ==Väestö== Bayt al-Faqihin asukasluku oli vuoden 2004 väestönlaskennan mukaan 10 428. Suuremman piirkunnan asukasluku oli 18 155 ja alueen asukkaat ovat pääasiassa sunnalaisia muslimeja. == Lähteet == == Aiheesta muualla == Luokka:Jemenin kaupungit
Jungle Hunt

Jungle Hunt on Taito Corporationin vuonna julkaisema kolikkopeli. Pelin alkuperäinen nimi oli Jungle King, mutta nimi vaihdettiin ja Tarzania muistuttaneen pelihahmon ulkoasu muutettiin kun Edgar Rice Burroughsin perikunta haastoi Taiton oikeuteen tekijänoikeusrikkomuksesta. Peli on käännetty useille laitteille ja julkaistu osana Taito Legends -kokoelmaa Windowsille, PlayStation 2:lle ja Xboxille. == Pelaaminen == Jungle Huntissa pelaaja kuljettaa viidakkoasuun pukeutunutta miestä, jonka tehtävä on vapauttaa hänen tyttöystävänsä kannibaaleilta. Hän käyttää viidakossa kulkiessaan apunaan liaaneja, ui krokotiilien asuttaman joen läpi ja ylittää liikkuvia kiviä. Krokotiilit on tapettavissa veitsellä, mutta joessa on myös ilmakuplia, jotka saattavat olla vaaraksi. Lopuksi pelaajan tulee pelastaa tyttö, jolloin tasot alkavat alusta astetta vaikeampina. == Lähteet == == Aiheesta muualla == * * * * Luokka:Taiton kolikkopelit Luokka:Vuoden 1982 videopelit Luokka:Apple II -pelit Luokka:ColecoVision-pelit Luokka:TI-99/4A -pelit Luokka:Commodore VIC-20 -pelit
Ratas (yhtye)

Ratas on sysmäläinen rockyhtye, joka on perustettu vuonna 1998. Rataksen levy- yhtiö on Pajula Records Oy. Yhtye on musiikkityyliltään osittain progressiivista rockia ja osittain suoraviivaista suomenkieliseen rockilmaisuun yhdistelevää musiikkia. Vuosien aikana Ratakselle on syntynyt tunnistettava tyyli ja esimerkiksi radiossa on helppo tunnistaa yhtye, vaikkei kappaletta tunnistaisikaan. Ratas ei ole ollut aktiivinen vuoden 2008 jälkeen, vaan viimeinen julkaisu – "Mustavalkoinen maa" -digisingle – on vuodelta 2008. Sinä vuonna yhtye jäi tauolle.Pajula Records Yhtyeen musiikki ei ole kovinkaan helpoimmasta päästä lähestyttävää, ja tämän takia Rataksen musiikki on tähän asti pysytellyt suuremman yleisön tavoittamattomissa. Tämä on ainakin suurin syy. Yhtyeen levyjen kappaleet ovat joskus kaihoisia, jotka seilaavat ilmavan popin rajoilta raavaaseen hardrock-tyyliin. Yhtye on vajaat 10 vuotta kestäneellä taipaleellaan julkaissut kaksi albumia Pisaroina ilmassa (2004) ja Outolintu (2006). Tämän lisäksi Ratakselta on tullut viisi EP- ja single- muotoista julkaisua. Ratas oli useita vuosia aktiivinen tekemään keikkoja, ja keikkoja kerääntyikin muutamassa vuodessa vajaat 200. Toisen pitkäsoiton Outolintu ilmestymisen jälkeen yhtye päätti jäädä tauolle aina 2007 vuoden loppuun, tehden sinä aikana vain yhden keikan. Tauolle yhtye jäi tehdäkseen lisää kappaleita ja saadakseen inspiraatiota. Vuonna 2008 yhtye aktivoitui hiukan ja teki uuden musiikkivideon, mutta on tauolla edelleen. Samana vuonna julkaistun nettisinglen "Mustavalkoinen maa" jälkeen yhtyeestä ei ole kuulunut mitään. ==Jäsenet== * Markku Kirves – laulu, kitara * Tomi Malin – basso * Jakke Saarinen – rummut == Entiset jäsenet == * Olli Järvinen – rummut * Teemu Nurminen – rummut == Diskografia == === Albumit === * Pisaroina ilmassa (2004) * Outolintu (2006) * Menneisyys (Kokoelma, 2016) * Valekuvia (2023) === EP:t === * Aikamatka (2000) * Kuumaa laavaa (2001) * Ilmaa (2003) * Ratas (2005) === Singlet === * Tekemättä mitään (2003) * Mustavalkoinen maa, Nettisingle (2008) * Katseet Kietoutuu (2022) * Ääriviivoja (2023) * Kaiku (2023) == Lähteet == ==Aiheesta muualla== * kotisivut Luokka:Suomalaiset rockyhtyeet
Taito Legends

Taito Legends on Taiton, Empire Interactiven ja Atomic Planet Entertainmentin kehittämä sekä Xplosiven, Empire Interactive ja Segan julkaisema kokoelma Taiton kolikkopelejä. Kokoelma koostuu kaikkiaan 29 pelistä. Ennen Taito Legendsiä Japanissa julkaistiin samankaltaiset kokoelmat Taito Memories Vol. 1 ja Taito Memories Vol. 2. Taito Legends julkaistiin lokakuussa 2005 Microsoft Windowsille, PlayStation 2:lle ja Xboxille. Peleissä alun perin olleet valopistoolit puuttuvat Operation Wolfista, Operation Thunderboltista ja Space Gunista. Taito Legendsille julkaistiin maaliskuussa 2006 seuraaja Taito Legends 2. == Pelit == * Battle Shark (1993) * Bubble Bobble (1986) * Colony 7 * Continental Circus (1987) * Electric YoYo * Elevator Action (1983) * Exzisus * Gladiator (1986) * Great Swordsman * Jungle Hunt (1982) * The New Zealand Story (1988) * Ninja Kids * Operation Thunderbolt (1988) * Operation Wolf (1987) * Phoenix (1980) * Plotting (1989) * Plump Pop * Rainbow Islands (1987) * Rastan (1987) * Return of the Invaders * Space Gun * Space Invaders (1978) * Space Invaders Part II (1979) * Super Qix * ThunderFox * Tokio * Tube It * Volfied (1989) * Zoo Keeper (1982) Luokka:Vuoden 2005 videopelit Luokka:Windows-pelit Luokka:PlayStation 2 -pelit Luokka:Xbox-pelit Luokka:Taito
Geoff Hurst

Geoffrey Charles ”Geoff” Hurst (s. 8. joulukuuta 1941 Ashton-under-Lyne, Lancashire, Englanti) on englantilainen jalkapalloilija, valmentaja ja kriketinpelaaja. Pelaajaurallaan hän oli pelipaikaltaan hyökkääjä. Hurst aloitti uransa West Hamissa, jossa hän oli mukana voittamassa FA Cupia vuonna 1964. Vuotta myöhemmin Hurst palasi Wembleyn stadionille voittamaan Cup- voittajien Cupin, jonka finaalissa West Ham kaatoi saksalaisen 1860 Münchenin numeroin 2–0. Seuraavalla kaudella West Ham hävisi liigacupin loppuottelussa West Bromwichille. Saman vuoden helmikuussa Hurst teki debyyttinsä Alf Ramseyn valmentamassa Englannin maajoukkueessa. Ensimmäisen kriketti-ottelunsa Hurst pelasi Essex County Cricket Clubin riveissä ottelussa Lancashirea vastaan vuonna 1962. Hurst valittiin vuoden 1966 MM-kisoihin. Hurst muistetaan kisoista parhaiten MM-loppuottelusta, jossa hän teki hattutempun Saksaa vastaan ja johdatti Englannin maailmanmestaruuteen. Hurst on Kylian Mbappén (2022) ohella ainoa pelaaja MM-kisojen historiassa, joka on tehnyt kolme maalia loppuottelussa. Jatkoajalle venyneessä pelissä Hurst laukoi jatkoajan 11. minuutilla pallon yläriman alareunaan, josta se kimposi suoraan alaspäin. Tilanne oli hyvin epäselvä, sillä jalkapallon sääntöjen mukaan pallon tulisi olla kokonaan maaliviivan yli. Viimeaikaisten Oxfordin yliopiston tutkimusten ja videoanalyysien mukaan pallo ei ollut missään vaiheessa kokonaan maalikehikon sisäpuolella. Hurstin maali kuitenkin lopulta hyväksyttiin, ja Englanti siirtyi 3–2-johtoon. Lopullinen sinetti otellulle oli, kun Moore löysi pitkällä syötöllä vapaana olleen Hurstin, joka ei epäröinyt, vaan viimeisteli numeroiksi 4–2. Hurst edusti Englantia vielä vuoden 1970 MM- kisoissa. Yhteensä Hurst pelasi uransa aikana 49 maaottelua, tehden otteluissa 24 maalia. Myöhemmin urallaan Hurst edusti vielä ammattilaistasolla Stokea ja West Bromwichia. Vuosien 1979 ja 1981 välillä Hurst toimi Chelsean managerina. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1941 syntyneet Luokka:Elävät henkilöt
Robert II

Robert II on seuraavien hallitsijoiden nimi: * Robert II, Frankkeja vuosina 996–1031 hallinnut Kapetingi-sukuinen kuningas * Robert II, Normandian herttua, hallitsi 1087–1106 * Robert II, Skotlannin ensimmäinen Stewart- sukuinen kuningas, hallitsi vuosina 1371–1390.
Moratuwa

Moratuwa on kaupunki Sri Lankan lounaisrannikolla, lähellä maan pääkaupunkia Colomboa, pääkaupunkialueen kaupunkirakenteeseen kaupunginosan tavoin kiinnikasvaneena. Vuonna 2012 sen väkiluku oli 168 280 asukasta Census of Population and Housing 2012: Population by GN division and sex 2012 statistics.gov.lk, viitattu 22.8.2015 ja se oli Sri-Lankan viidenneksi (toisen tulkinnan mukaan kolmanneksi) suurin kaupunki (2001: 177 563 as.)Thomas Brinkhoff: Sri Lanka: Major Cities. Cities citypopulation.de Asukkaista valtaosa (95 % vuonna 2001) on singaleesejä. Kaupungissa on yliopisto, joka on toiminut vuodesta 1978 alkaen. Se jatkaa jo 1800-luvulla perustetun Sri Lankan ensimmäisen teknisen oppilaitoksen työtä.History Moratuwa University Moratuwa hyötyi 1970-luvulla alkaneesta Sri Lankan teollistumisaallosta. Kaupungin länsiosa on perinteisesti kalastajien aluetta. == Lähteet == == Aiheesta muualla == * Profile: Moratuwa Municipal Council (pdf) (unhabitat.lk) Luokka:Sri Lankan kaupungit
Balıkesir

Balıkesir on kaupunki ja samannimisen maakunnan keskus Länsi-Turkissa. Vuonna 2022 siellä oli 315 000 asukasta. Kaupungin työllistäjiä ovat matkailuelinkeinot ja oliivien jalostaminen. Sen nimi tulee persiankielen ilmauksesta, joka tarkoittaa "paljon hunajaa". Tämä viittaa lähialueiden runsaisiin hedelmä- ja vihannessatoihin sekä kuumiin lähteisiin. Nykyisen Balıkesirin paikkeilla oli antiikin aikana roomalaisten kaupunki nimeltä Hadrianutherae. 1300-luvulta alkaen se oli osa Osmanien valtakuntaa. Tuolta ajalta on edelleen rakennuksia vanhassakaupungissa. Vuonna 2005 kaupunki nousi otsikoihin lähistöllä havaitun Turkin ensimmäisen lintuinfluenssatapauksen takia.Turkey Culls Poultry to Check Spread of Bird Flu Voice of America 2005 Balıkesiristä on rautatieyhteys Izmiriin ja maantieyhteys Ankaraan. == Lähteet == == Aiheesta muualla == *Kuvia Balikesiristä *Balikesir kartta Luokka:Turkin kaupungit Luokka:Balıkesirin maakunta
Ticonderogan linnoituksen valtaus

Ticonderogan linnoituksen valtaus tapahtui New Yorkin osavaltion pohjoisosassa Yhdysvaltojen vapaussodan alkuvaiheessa 10. toukokuuta 1775. Toukokuussa 1775 Ticonderogan linnoituksessa oli brittiarmeijan 22 sotilaan varuskunta. Amerikkalaiseverstien Ethan Allenin ja Benedict Arnoldin johdolla pieni joukko vermontilaisia miliisejä valtasivat linnoituksen kävelemällä sisään lukitsemattomasta portista. Koska britit olivat nukkumassa valtaus onnistui ilman uhreja.Lanning 2009. s. 185–187. Amerikkalaiset saivat saalikseen ison määrän kanuunoita ja ruutia, jotka kuljetettiin talvella 1775–1776 täydennysmateriaaliksi Bostonin piirittäjille 300 kilometrin päähän.Lanning 2009. s. 46–47. ==Lähteet== * ===Viitteet=== Luokka:New Yorkin osavaltio Yhdysvaltain vapaussodassa Luokka:Yhdysvaltain vapaussodan taistelut
High Voltage

High Voltage on englantia, ja tarkoittaa korkeajännitettä. Lisäksi se voi tarkoittaa seuraavia: *High Voltage (vuoden 1975 albumi), AC/DC:n Australiassa julkaistu albumi *High Voltage (vuoden 1976 albumi), AC/DC:n maailmanlaajuisesti julkaistu albumi *”High Voltage (kappale)”, AC/DC:n kappale *”High Voltage”, Linkin Parkin kappale *Matt Hardy, showpainija *High Voltage (elokuva), elokuva *High Voltage (Särkänniemi), huvipuistolaite Särkänniemessä.
Surge

Surge voi tarkoittaa seuraavia: * Matt Hardy, yhdysvaltalainen showpainija * Surge, virvoitusjuoma * Surge, Noisestormin EP * The Surge, Deck13 Interactiven videopeli
Kuantan

Kuantan on Malesian Pahangin osavaltion pääkaupunki. Kuantan sijaitsee Malakan niemimaan itärannalla, Etelä-Kiinan meren rannikolla Kuantan-joen suulla, puolessa välissä Singaporen ja Kota Bharun välillä. Kaupungissa on asukkaita 461 000. Asukkaista noin puolet on malaijeja ja kolmannes etnisiä kiinalaisia. Kaupungin väestöä työllistävät turismi, kalastus, puunjaolostusteollisuus ja petrokemian teollisuus. Se on merkittävä satama, josta pääsee Kuala Lumpuriin kahta moottoritietä pitkin. Turisteja houkuttavat alueen rannat ja vesiputoukset sekä miellyttävä ilmasto. == Lähteet == ==Aiheesta muualla== Luokka:Malesian kaupungit
Mököinen

Mököinen on Salon kaupunginosa ja vanha Uskelan kylä. Mököisten kaupunginosa käsittää Mököistenmäen alueen sekä pienen alueen Helsingintien varressa Vähäjoen vastarannalla. Kaupunginosa rajoittuu Tahkonkatuun, Perniöntiehen, Otsonkatuun, Helsingintiehen ja Pahkavuoren mäkeen.Salon kaupungin kartta, johon on merkitty kaupunginosien rajat ja numerot. ==Palvelut== Alueella sijaitsee peruskoulun ala-aste Uskelan koulu. Helsingintien varressa on pienliiketiloja. ==Historia== Mököisten kylän kantatila on sijainnut Mököistenmäellä ja kylän niityt molemmin puolin Vähäjokea. Kun Salon kauppala perustettiin Salonjoen varteen, päätettiin jättää Mököinen kauppala-alueen ulkopuolelle. Mököisiin alkoi syntyä vähävaraisten asuntoja, sillä kauppala- alueen ulkopuolella rakentamista ei ollut säädelty ja asuminen oli halvempaa. Sääntelemätöntä rakentamista yritettiin saada kuriin 1913 tekemällä Mököisiin kaava, jota ei koskaan vahvistettu. Lopulta Mököinen liitettiin Saloon vuonna 1932. Mököinen kaavoitettiin vuonna 1937, jolloin sen kadut saivat nykyiset paikkansa. Vuonna 1967 hyväksyttiin kaavamuutos, joka salli puutaloalueen muuttamisen kerrostaloalueeksi. Vuosikymmenen lopulla valmistui Mököistenmäen kahdeksankerroksiset kerrostalot, jotka hallitsevat kaupunginosan maisemaa. ==Lähteet== Luokka:Salon kaupunginosat Luokka:Uskelan kylät
Toivekonsertti

Toivekonsertti voi tarkoittaa: * Aku Ankan taskukirja 112: Toivekonsertti * Puhelintoivekonsertti, radio-ohjelmatyyppi * Toivekonsertti 1-61, Fazerin kokoelmalevysarja 1950-luvulta 1970-luvulle.
Azambuja

Azambuja on kunta Portugalissa, Lissabonin piirissä, Lezíria do Tejossa, Alentejon alueella. Kunnan pinta-ala on 262,7 km² ja asukasluku oli noin 21 800 vuonna 2011. Asukastiheys on 81/km². Azambujan pormestari on Luís de Sousa ja kunnan vapaapäivä on helatorstaina. Kunnalla on yhdeksän freguesiaa. ==Freguesiat== *Alcoentre *Aveiras de Baixo *Aveiras de Cima *Azambuja *Maçussa *Manique do Intendente *Vale do Paraíso *Vila Nova da Rainha *Vila Nova de São Pedro ==Lähteet== ==Aiheesta muualla== Luokka:Portugalin kaupungit Luokka:Região Centro
Wand’rin’ Star (albumi)

Wand’rin’ Star on vuonna 1999 julkaistu kokoelmalevy, joka sisältää musiikkia 1950- ja 1960-lukujen western-elokuvista. == Kappaleet == # Lee Marvin: ”Wand’rin’ Star” (elokuvasta Kultarynnäkön iloiset päivät) - Frederick Loewe - Alan Jay Lerner \- 4:27 (1969) # Ricky Nelson & Walter Brennan: ”Get Along Home, Cindy” (elokuvasta Rio Bravo) - trad. \- 1:16 (1959) # Victor Young And His Orchestra: ”The Call of the Far Away Hills” (elokuvasta Etäisten laaksojen mies) - Victor Young - M. David \- 3:00 (1953) # Tennessee Ernie Ford: ”River of No Return” (elokuvasta Joki, jolta ei ole paluuta) - Lionel Newman - Ken Darby \- 2:30 (1953) # Gordon MacRae: ”Jim Bowie” (elokuvasta Kunnian miehet) - Max Steiner - Sidney Clare \- 2:53 (1956) # Frankie Laine: ”High Noon” (elokuvasta Sheriffi) - Dmitri Tjomkin - Ned Washington \- 2:36 (1952) # David Rose Orchestra: ”Bonanza” (TV-sarjasta Bonanza) - Jay Livingston - Ray Evans \- 1:37 (1961) # James Stewart: ”You Can’t Get Far Without a Railroad” (elokuvasta Kaksintaistelu vuorilla) - Dmitri Tjomkin - Ned Washington \- 2:56 (1957) # Eddy Arnold: ”The Ballad of Wes Tangred” (elokuvasta Jännitystä Table Rockissa) - Josef Myrow - Robert Wells \- 3:09 (1957) # The Lancers: ”A Man Is as Good as His Words” (elokuvasta Mihin hintaan tahansa) - Herschel Burke Gilbert - Alfred Perry \- 2:49 (1956) # Gene Pitney: ”The Man Who Shot Liberty Valance” (elokuvasta Mies joka ampui Liberty Valancen) - Burt Bacharach - Hal David \- 2:53 (1962) # Rex Allen: ”Laramie” (elokuvasta Rails into Laramie) - Frederick Herbert - Arnold Hughes \- 1:22 (1954) # Claude King: ”The Comancheros” (elokuvasta Comancheros) - Tillman Franks \- 2:10 (1961) # Robert Mitchum: ”Young Billy Young” (elokuvasta Sheriffin kosto) - Shelly Manne - Ernie Sheldon \- 3:53 (1969) # Dean Martin: ”King of the Five Card Stud” (elokuvasta Viimeinen seitsemästä) - Maurice Jarre \- 2:04 (1968) # Sons Of The Pioneers: ”Wagon Train” (TV-sarjasta Wagon Train) - Leon Rene - Bob Russell \- 2:33 (1957) # Tex Ritter: ”The Last Wagon” (sovitettu elokuvasta Erämaan laki) - Newman - Oates \- 2:20 (1956) # Kirk Douglas & Dewey Martin: ”Whiskey, Leave Me Alone” (elokuvasta Korkean taivaan alla) - Dmitri Tjomkin \- 1:59 (1953) # Peggy Lee: ”Johnny Guitar” (elokuvasta Johnny Guitar) - Victor Young - Peggy Lee \- 2:57 (1954) # Rusty Draper: ”The Last Frontier” (elokuvasta Viimeinen etuvartio) - Lester Lee - Ned Washington \- 2:26 (1956) # Guy Mitchell: ”Hannah Lee” (elokuvasta Laki ja laittomuus) - Stan Jones \- 2:27 (1953) # Prairie Chiefs: ”Tales of Wells Fargo” (TV-sarjasta Tales of Wells Fargo) - Stanley Wilson - Mort Greene 2:27 (1957) # Frankie Laine: ”3:10 to Yuma” (elokuvasta Armoton ase) - George Duning - Ned Washington \- 2:24 (1957) # Roger Miller: ”Ballad of Waterhole #3 (Code of the West)” (elokuvasta Villi, villi, villi länsi) - Dave Cruisin - Robert Wells \- 2:16 (1967) # Roy Rogers & Dale Evans: ”Happy Trails to You” (TV-sarjasta The Roy Rogers Story) - Dale Evans \- 2:59 (1952) == Lähteet == * CD-levy BCD 16166 AR Luokka:Vuoden 1999 soundtrackit Luokka:Vuoden 1999 kokoelma-albumit Luokka:Yhdysvaltalaiset albumit
Biratnagar

Biratnagar (; Birāṭnagar, Wirāṭnagar) on kaupunki Nepalin Kosin vyöhykkeen Morangin piirikunnassa, lähellä Intian rajaa. Kaupungissa asuu noin 170 000 ihmistä. Se on ympäröivän riisinviljelyseudun keskuspaikka jonka kautta kulkee kauppaa ulkomaille, lähinnä etelänaapurina olevan Intian Biharin osavaltion puolelle. Biratnagarista pääsee Kathmanduun sekä lentäen että maanteitse. Kaupungin lentokenttä palvelee koko Itä-Nepalin vuoristoseutua. Biratnagarin ilmasto on mantereinen; lämpötila vaihtelee viiden ja 40 asteen välillä. Kuuminta on touko-kesäkuussa. Kovimmat sateet ajoittuvat kesämonsuunin aikaan heinä-elokuuhun. Kylmintä on tammi-helmikuussa. The Delivery guy.jpg ==Lähteet== ==Aiheesta muualla== *Earthquake Vulnerability Profile and Preparedness Plan. Biratnagar Sub‐Metropolitan City (pdf) (errrp.org.np) Luokka:Nepalin kaupungit Luokka:Kosi